શહેરમાં ‘ભારત બંધ’ સફળ બનાવવા રોડ ઉપર ઉતરેલાં કોંગ્રેસ કાર્યકરો પૈકીના કુલ ૩૩૫ની પોલીસે અટકાયત કરી હતી. રખિયાલમાં સવારે વેપાર-ધંધા બંધ કરાવા નીકળેલા લોકો પર પોલીસે લાઠીચાર્જ કરતા માહોલ તંગ બન્યો હતો. નાસભાગ બાદ પોલીસે ત્રણેક કોર્પોરેટર સહિત અનેક લોકોની અટકાયત કરી હતી. કોટ વિસ્તારમાં માધવપુરા અને હલીમની ખડકી પાસે બસના કાચ ફોડવામાં આવ્યા હતા. સૌથી વધુ અટકાયત નિકોલમાં ૩૩ અને રિલીફ રોડ ઉપર ૨૧ની કરવામાં આવી હતી. કોઇ અનિચ્છનિય ઘટના પણ ઘટી નહીં હોવાનું સેક્ટર-૨ એડીશનલ સીપી અશોક યાદવે જણાવ્યું હતું.